Klasa: 333-01/25-01/262

Ur.broj: 1-4-2-25-2

U Splitu, 30. prosinca 2025.

**POZIV ZA DOSTAVU PONUDA**

Za provedbu postupka „jednostavne“ nabave roba

PREDMET NABAVE:

**METLE, ČETKE I DRUGI RAZNI PROIZVODI**

**Datum slanja Poziva i datum objave Poziva na web stranicama: 30. prosinca 2025.**

**Krajnji rok za dostavu ponuda**: **do 13.01.2026. do 11:00:00 sati na mail nabava@scst.hr**

Split, prosinac 2025. god.

Studentski Centar Split provodi postupak nabave za procijenjenu vrijednost predmeta nabave nižu od 26.540,00 EUR bez PDV-a za robu i usluge te nižu od 66.360,00 EUR bez PDV-a za radove (tzv. jednostavnu nabavu) za koju nije obvezan provoditi postupak javne nabave propisan Zakonom o javnoj nabavi (120/16, 114/22 – dalje u tekstu Zakon). Za ovaj postupak se primjenjuju odredbe internog Pravilnika o provedbi postupaka jednostavne nabave na Sveučilištu u Splitu, Studentskom Centru Split (klasa 012-01/24-01/02, urbroj 1-1-24-2 – na snazi od 01.07.2024.).

**1. OPĆI PODACI**

* 1. **Podaci o naručitelju**

Naručitelj: Sveučilište u Splitu – Studentski Centar Split

Sjedište: Cvite Fiskovića 3

OIB: 25975412650

Telefon: 021/361-853

Internet adresa: [www.scst.hr](http://www.scst.hr)

Odgovorna osoba: ravnatelj Ivan Žižić, mag.educ. math et inf.

* 1. **Osoba zadužena za komunikaciju s gospodarskim subjektima**

Ime i prezime: Marina Božić Brnić, dipl.oec.

Telefon: +385 21 361-853

Adresa elektroničke pošte: [marina.bozic@scst.hr](mailto:marina.bozic@scst.hr)

Naručitelj i gospodarski subjekti komuniciraju i razmjenjuju podatke **elektroničkim sredstvima** **komunikacije**, sukladno čl.59.ZJN (NN 120/16, 114/2022) – dalje u tekstu Zakon.

Gospodarski subjekt može zahtijevati dodatne informacije, objašnjenja ili izmjene u vezi dokumentacijom o nabavi tijekom roka za dostavu ponuda (čl.202. Zakona).

**1.3. Popis gospodarskih subjekata s kojima je Naručitelj u sukobu interesa**

U smislu čl.75.-83. Zakona Studentski centar u Splitu – gospodarski subjekti s kojim se ne smije sklapati ugovore o javnoj nabavi:

- Crnjac boat service d.o.o.

- OPG Nikola Ćoko

- OPG Magdalena

- Hrvatski akademski sportski savez

- Unisport d.o.o

- Kreativa, obrt za usluge

**1.4. Evidencijski broj nabave**

121/2025 iz Plana nabave za 2025.

**1.5. Vrsta postupka nabave ili posebnog režima nabave**

Nabava ispod vrijednosnih pragova Europske unije tzv. “jednostavna nabava“ .

**1.6. Procijenjena vrijednost nabave**

**26.500,00 EUR** (bez PDV-a)

**1.7. Vrsta ugovora o javnoj nabavi**

Ugovor o jednostavnoj nabavi robe s namjerom sklapanja ugovora.

**1.8. Navod sklapa li se ugovor o javnoj nabavi ili okvirni sporazum**

Naručitelj namjerava sklopiti ugovor.

**2. PODACI O PREDMETU NABAVE**

**2.1. Opis predmeta nabave**

Predmet nabave je nabava metli, četki, pribora za čišćenje, vreća za smeće za potrebe Studentskog Centra Split ( objekti organizacijskih jedinica prehrana i smještaj ).

Ponuđena roba mora po kakvoći i zdravstvenoj ispravnosti odgovarati svim važećim propisima Republike Hrvatske, te zadovoljiti tražene odredbe - uvjete iz ovog Poziva na dostavu ponuda.

Kakvoća proizvoda mora biti u skladu s važećim pravilnicima o kvaliteti za predmetne robe Republike Hrvatske i EU, te u skladu sa Zakonom o zaštiti potrošača (NN 19/22, 59/23), Zakonom o gospodarenju otpadom ( NN 84/21, 142/23), Pravilnikom o zdravstvenoj ispravnosti materijala i predmeta koji dolaze u neposredan dodir s hranom (NN 125/09 i 31/11) i svim ostalim važećim zakonskim propisima koji reguliraju navedeni predmet nabave.

Roba koja je predmet ove nabave mora biti dostavljena u propisanoj i adekvatnoj namjenskoj ambalaži (transportnoj i pojedinačnoj), pakirana u zatvorenoj ambalaži s istaknutom deklaracijom proizvoda.

Količinu predmeta treba navesti u traženim jedinicama mjere. Također na svakom pojedinačnom i zbirnom pakiranju treba biti istaknut EAN BAR KOD (crtični kod) predmetnog proizvoda, sa svim podacima o proizvodu koje tako označavanje propisuje.

Nakon preuzimanja robe, Kupac ima pravo na naknadnu reklamaciju i/ili prigovore za nedostatak na robi koji se nisu mogli utvrditi prilikom preuzimanja i uobičajenog pregleda robe (skriveni nedostaci).

Naručitelj će o navedenim nedostacima obavijestiti Ponuditelja bez odgađanja te se Ponuditelj obvezuje u najkraćem roku nadoknaditi proizašle troškove Naručitelja. Ukoliko su učestale reklamacije Naručitelja, a uočene pogreške Ponuditelj ne otkloni, Naručitelj ima pravo raskinuti Ugovor na štetu Ponuditelja.

**2.2. Opis i oznaka grupe predmeta nabave, ako je predmet nabave podijeljen na grupe**

METLE,ČETKE I DRUGI RAZNI PROIZVODI

CPV 39224000-8

Predmet nabave nije podijeljen na grupe.

**2.3. Količina predmeta nabave**

Sukladno troškovniku u prilogu.

Količine predmeta nabave su **okvirne**, i ovisit će o potrebama Naručitelja i raspoloživim financijskim sredstvima. Količine mogu biti veće i manje od predviđenih količina.

**2.4. Troškovnik**

Nalazi se u prilogu II. ovog Poziva, kao sastavni dio ovog Poziva i treba biti popunjen u cijelosti.

Pri ispunjavanju se ne smiju dodavati redovi ili stupci ili na bilo koji drugi način mijenjati izgled Troškovnika .

Ukoliko ponuditelj ne ispuni Troškovnik u skladu sa zahtjevima iz ovog Poziva ili promijeni tekst ili količine navedene u Troškovniku, smatrat će se da je takav troškovnik nepotpun i nevažeći te će ponuda biti odbijena kao nepravilna.

Troškovnik se obavezno dostavlja u pisanom obliku, a treba biti ispunjen neizbrisivom tintom ili računalnim ispisom, ovjeren i potpisan od strane ovlaštene osobe Ponuditelja.

Naručitelj ne odgovara za formule zadane u Troškovniku već upućuje ponuditelja da ih sam provjeri.

**2.5. Mjesta izvršenja Ugovora**

1. CENTRALNO SKLADIŠTE SPINUT (prizemlje studentskog doma Bruno Bušić), SPINUTSKA 37,SPLIT
2. SKLADIŠTE RESTORANA KAMPUS, CVITE FISKOVIĆA 3, SPLIT
3. OSTALO, PO POTREBI

Mjesta isporuke podložna su promjenama. Ukoliko dođe do promjene, Naručitelj je obvezan Ponuditelja obavijestiti na vrijeme.

**2.6. Rok početka i završetka izvršenja ugovora**

Naručitelj namjerava sklopiti ugovor s odabranim ponuditeljem na razdoblje od 12 mjeseci (počevši očekivano od sredine siječnja 2026.)

**Isporuka robe će se vršiti jedan put tjedno**, temeljem narudžbi Naručitelja sukladno njegovim potrebama, a rok za isporuku robe ne smije biti duži od 2 dana računajući od dana zaprimanja narudžbe.

**3.OSNOVE ZA ISKLJUČENJE GOSPODARSKOG SUBJEKTA**

**3.1. Obvezne osnove za isključenje gospodarskog subjekta**

Javni naručitelj obvezan je isključiti gospodarski subjekt iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

**3.2. Ostale osnove za isključenje gospodarskog subjekta koje naručitelj namjerava koristiti**

Javni naručitelj može isključiti gospodarskog subjekta iz postupka javne nabave ako:

1. može na odgovarajući način dokazati kršenje primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. ovoga Zakona
2. je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima
3. može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet
4. ima dovoljno vjerojatnih pokazatelja da zaključi da je gospodarski subjekt sklopio sporazum s drugim gospodarskim subjektima kojem je cilj narušavanje tržišnog natjecanja
5. se sukob interesa u smislu poglavlja 8. glave III. dijela prvog ovoga Zakona ne može učinkovito ukloniti drugim, manje drastičnim mjerama
6. se narušavanje tržišnog natjecanja, zbog prethodnog sudjelovanja gospodarskog subjekta u pripremi postupka nabave, kako je navedeno u članku 199. ovoga Zakona, ne može ukloniti drugim, manje drastičnim mjerama
7. gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija
8. je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s pododjeljkom 1. odjeljkom C ovoga poglavlja, ili
9. je gospodarski subjekt pokušao na nepropisan način utjecati na postupak odlučivanja javnog naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio pogrešnu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora.

Iznimno, javni naručitelj može, ako je tako odredio u dokumentaciji o nabavi, odustati od isključenja gospodarskog subjekta u slučaju stavka 1. točke 2. ovoga članka ako utvrdi da će taj gospodarski subjekt biti sposoban izvršiti ugovor o javnoj nabavi, uzimajući u obzir primjenjiva nacionalna pravila i mjere za nastavak poslovanja.

Javni naručitelj može isključiti gospodarskog subjekta iz postupka javne nabave ako gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi, čija je posljedica bila prijevremeni raskid tog ugovora, naknada štete ili druga slična sankcija.

**3.3. Dokumenti kojima se dokazuju da ne postoje osnove za isključenje**

Za potrebe utvrđivanja okolnosti iz ove točke gospodarski subjekt u ponudi dostavlja:

**Potvrdu Porezne uprave o nepostojanju duga, ne stariju od dana slanja i objave ovog Poziva**

**4. KRITERIJ ZA ODABIR GOSPODARSKOG SUBJEKTA ( UVJETI SPOSOBNOSTI )**

Gospodarski subjekt u ovom postupku nabave treba dokazati:

* sposobnost za obavljanje profesionalne djelatnosti
* uvjeti tehničke i stručne sposobnosti

**UVJETI SPOSOBNOSTI ZA OBAVLJANJE PROFESIONALNE DJELATNOSTI**

Sposobnost za obavljanje profesionalne djelatnosti gospodarskog subjekta dokazuje se:

1. izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, ne starijeg od dana slanja i objave ovog Poziva

**UVJETI TEHNIČKE I STRUČNE SPOSOBNOSTI**

Tehnička i stručna sposobnost dokazuje se slijedećim dokazima:

1. **Deklaracija** proizvoda sukladno Zakonu o predmetima opće uporabe (NN br. 39/13, 47/14, 114/18, 53/22 ) i Zakonu o zaštiti potrošača (NN br. 19/22, 59/23).

Ponuditelj treba dostaviti preslike deklaracije proizvoda (npr. u obliku etikete, privjesnice i dr.), sukladno propisima koji reguliraju predmetni proizvod. Ako je deklaracija otisnuta/utisnuta na/u materijal ambalaže, tada ponuditelj može dostaviti prijepis teksta deklaracije. Naziv proizvoda upisan u troškovniku mora biti identičan nazivu proizvoda iz deklaracije proizvoda. Deklaracije trebaju biti posložene prema redoslijedu u troškovniku.

1. **Fotografije** ponuđenih proizvoda

Ponuditelj treba dostaviti fotografije proizvoda koje nudi u boji. Iste moraju biti priložene uz deklaracije, posložene prema redoslijedu u troškovniku.

**NAČIN DOSTAVE UZORAKA**

Naručitelj može zatražiti tijekom pregleda i ocjene ponuda, od ponuditelja koji prema kriteriju odabira bude ocijenjen kao najpovoljniji zatražiti da u primjerenom roku, ne kraćem od 3 dana, dostavi uzorke ( koji su nenaplativi) za dio ili za sve stavke iz troškovnika za koje je podnio svoju ponudu, kako bi utvrdio jednakovrijednost ponuđene i tražene robe. Dostava uzoraka vrši se na način kao i ponuda, u zatvorenoj omotnici ili kutiji , na Protokol Naručitelja s nazivom i adresom Naručitelja, nazivom i adresom ponuditelja, s naznakom evidencijskog broja nabave i nazivom predmeta nabave.

Uz uzorke Ponuditelj je obavezan priložiti popis dostavljenih uzoraka poredanih redoslijedom kako su navedeni u ponudbenom troškovniku. Svaki uzorak mora biti označen rednim brojem iz ponudbenog troškovnika te nazivom Ponuditelja.

Uzorci ponuditelja čija će ponuda biti odabrana mogu biti zadržani u centralnom skladištu Studentskog centra, kao ogledni primjerci za usporedbu dobrog izvršenja ugovorenih uvjeta kvalitete i karakteristike proizvoda za sve vrijeme trajanja ugovora.

Ukoliko se provjerom uzoraka u postupku pregleda i ocjene utvrde nesukladnosti sa propisanim uvjetima, Naručitelj će ponudu ponuditelja odbiti kao nepravilnu, vratiti dostavljene uzorke ponuditelju i zatražiti od slijedećeg najpovoljnijeg ponuditelja dostavu uzoraka iz njegove ponude.

**Upućuju se ponuditelji da ne dostavljaju uzorke uz ponudu**. Isti mogu biti zatraženi naknadno, nakon otvaranja ponuda, samo od najpovoljnijeg ponuditelja

**5. PODACI O PONUDI:**

**5.1. Sadržaj i način izrade**

Ponuda mora sadržavati najmanje:

* Prilog I. ovog poziva **Ponudbeni list**
* Prilog II. ovog poziva **Troškovnik**
* tražene dokaze sukladno dokumentaciji kojima Ponuditelj dokazuje da ne postoje

osnove za isključenje i tražene uvjete sposobnosti

Svi traženi dokumenti mogu biti dostavljeni u neovjerenoj preslici.

Neovjerenom preslikom smatra se i neovjereni ispis elektroničke isprave.

Ponuda se piše neizbrisivom tintom ili računalnim ispisom.

Ispravci u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni.

U postupku pregleda i ocjene ponuda Naručitelj može pozvati gospodarske subjekte da u primjerenom roku pojasne pojedine elemente ponude u dijelu koji se odnosi na ponuđeni predmet nabava kao I da upotpune ili pojasne zatražene dokaze sposobnosti.

Sukladno čl.296 Zakona **ponudbeni list**, **troškovnik** i jamstvo za ozbiljnost ponude ne smatraju određenim dokumentima koji nedostaju te Naručitelj ne smije tražiti ponuditelja da iste dostavi tijekom pregleda i ocjene ponuda.

**5.2. Način dostave ponude**

Ponuda se dostavlja na e-mail adresu nabava@scst.hr do isteka roka za dostavu ponuda.

Ponude zaprimljene van roka za dostavu ponude neće se razmatrati. Ponude koje se ne mogu otvoriti (zbog greške u pdf dokumentu) neće se razmatrati.

Prilikom dostave ponuda u naslov je potrebno upisati podatke: Ponuda, naziv predmeta nabave, Evidencijski broj nabave za koju se dostavlja ponuda.

Ponuda mora biti dostavljena prije isteka roka za dostavu ponuda.

Postupak zaprimanja ponuda:

Svaka pravodobno dostavljena ponuda koja se dostavlja upisuje se u upisnik o zaprimanju ponuda te dobiva redni broj prema redoslijedu zaprimanja.

Ako se dostavlja izmjena ponude, ona se upisuje u upisnik o zaprimanju ponuda te dobiva redni broj prema redoslijedu zaprimanja. Ako se dostavlja izmjena ponude, ponuda se smatra dostavljenom u trenutku dostave posljednje izmijenjene ponude. Odustanak od ponude upisuje se u zapisnik o zaprimanju ponuda. Upisnik je sastavni dio zapisnika o otvaranju ponuda.

Ponude moraju biti dostavljene prije roka za dostavu ponuda.

**5.3. Način određivanja cijene ponude**

Cijena ponude piše se brojkama.

U cijenu ponude bez PDV-a moraju biti uključeni svi troškovi i eventualni popusti te isporuka na adresu naručitelja.

Ponuditelj je dužan troškovnik popuniti na način da upiše jedinične cijene i ukupne cijene svake stavke troškovnika (zaokruženo na dvije decimale) u eur, te ukupnu cijenu ponude bez PDV-a, iznos PDV-a I ukupnu cijenu izraženu u eur, na način kako je to određeno troškovnikom.

Cijena ponude i ponuđene jedinične cijene iz troškovnika za vrijeme trajanja ugovora su nepromjenjive.

Izmjene ugovora su moguće isključivo sukladno Zakonu o javnoj nabavi ( NN 120/16, 114/22 ).

**5.4. Valuta ponude**

Ponuditelj iskazuje cijenu ponude u EUR.

**5.5. Kriterij za odabir ponude**

Kriterij za odabir je najniža cijena.

**5.6. Jezik i pismo na kojem se izrađuje ponuda ili njezin dio**

Ponuda se izrađuje na hrvatskom jeziku i latiničnom pismu.

**5.7. Rok valjanosti ponude**

Rok valjanosti ponude je 30 ( trideset ) dana od dana određenog za dostavu ponude. U Ponudbenom listu potrebno je upisati 30 dana ili točan datum isteka valjanosti ponude, koji ne smije biti kraći od 30 dana od dana određenog za dostavu ponude.

**6. OSTALE ODREDBE**

**6.1. Datum, vrijeme i mjesto otvaranja ponude**

Krajnji rok za dostavu ponuda je

**13. siječnja 2026. do 11:00:00 sati**

Otvaranje ponuda biti će dana **13. siječnja 2026. u 11:00:00 sati** u Studentskom centru Split, Odjel nabave. Otvaranje ponuda nije javno i biti će izvršeno u prisustvu članova stručnog Povjerenstva Naručitelja.

**6.2. Izmjena ponude i odustajanje od ponude**

Ponuditelj može do isteka roka za dostavu ponuda mijenjati svoju ponudu ili od nje odustati.

Ponuditelj je obvezan izmjenu ili odustanak od ponude dostaviti na isti način kao i osnovnu ponudu s naznakom da se radi o izmjeni ili odustanku

**6.3. Rok, način i uvjeti plaćanja**

Rok plaćanja: Naručitelj se obvezuje izvršiti plaćanje za isporučen robu temeljem ispostavljenog elektroničkog računa u roku od 30 dana od dana nastanka dospijeća.

E račun za ispostavljenu robu se mora ispostaviti Naručitelju najkasnije do 20-og idućeg mjeseca.

Ponuditelj je obvezan na ispostavljenom računu navesti podatak o broju ugovora o javnoj nabavi na temelju kojega je isporučena roba.

Elektronički račun se dostavlja na adresu [protokol@scst.hr](mailto:protokol@scst.hr)

Način plaćanja: Plaćanje se obavlja doznakom na IBAN račun ponuditelja

Predujam isključen, kao i traženje sredstava osiguranja plaćanja

**6.4. Ostalo**

Naručitelj zadržava pravo poništiti ovaj postupak nabave u bilo kojem trenutku, ukoliko za isto bude postojao valjani razlog.

Postupak nabave završava donošenjem odluke o odabiru ili odluke o poništenju.

Odluku o odabiru ili odluku o poništenju postupka jednostavne nabava Naručitelj će bez odgode dostaviti svakom ponuditelju putem elektroničke pošte ( na adresu navedenu u ponudbenom listu ) te objaviti na internetskim stranicama naručitelja..